A sala II s'adedica a l'arte rupestre levantín, de gran importancia en a provincia. Se pueden veyer fotografías d'os conchuntos más importants en Albarrazín, río Martín y Baixo Aragón. Ya en a sala III se troban materials d'o Eneolitico (Cueva Ubriga en Val Longuiello, Cuevas de las Graderas en Molins, Cueva Hipólito en Alacón u Loma de la Tejería en Albarrazín) y d'a Edat de Bronze (Cabezo del Cuervo en Alcanyiz, el Castillo en Fridas d'Albarrazín, la Cueva Negra en Albalat de l'Arcebispe u la Hoya Quemada en Mora de Rubielos). S'amostra en a sala IV l'arte rupestre esquematico con fotografías y piezas de diferents puestos d'a provincia (Tajada Bajera en Bezas, Acacia Gorda del Molino en Almofalla, Sant Cristóbal de Mazaleón, Cabezo de la Cisterna en Alba, Muela Pequeña del Rajo en Teruel u Cabezo de Sant Jorge en Plou)